Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: titokról szóló 1995. évi LXV. törvény (Ttv.) Ön által idézett 6. és 10. §-a, mert én adatot nem minősítettem, minősítést
Paragraph Index: 1672

2. pontjának a), c) és d) alpontja szerinti minősített adat birtokába nem e törvény szabályai szerint jutott, köteles azt a minősítőnek, ha ez számára ismeretlen vagy nem megállapítható, a legközelebbi rendőri szervnek haladéktalanul átadni”] összefüggésbe hozható azzal a jogelvvel, mely szerint „az iratokat, beadványokat, adathordozókat a tartalmuk szerint kell elbírálni és kezelni”. Az úgynevezett akarati és a nyilatkozati elv éppen eltérően érvényesül a hatóság, illetve a polgár esetében. A jogállam által alkalmazott gyakorlat a polgárt védi és a közigazgatási, igazságszolgáltatási hatóságokat kötelezi. Értelme az, hogy kiegyenlítse a polgár információs, szakismereti hátrányát az ügyében eljáró hatóságokkal szemben. Ad 4. Ajánlásomnak a Rendvédelmi Szervek Védelmi Szolgálatára és a Megelőzési Szolgálatra vonatkozó jogszabályok ellentmondásosságára vonatkozó megállapításait fenntartom. Ezeket az Ön észrevételei nem cáfolják, ellenkezőleg, megerősítik. Egy alkotmányos jog korlátozása esetén a jogbiztonság sérelmét jelenti, ha az állampolgár többszörös utaló szabályok, jogszabályok címéhez fűzött — és a jogalkotásban elfogadhatatlan — lábjegyzetek, majd ezek helyesbítésének értelmezésével derítheti csak ki, hogy egy dokumentumot erre felhatalmazott személy minősített-e. Az ajánlásban kifejtett álláspontom Miniszter Úr válasza után is változatlan, és az ajánlás V. fejezetében megfogalmazottakat továbbra is érvényesnek tartom. Tájékoztatom, hogy az ajánlásommal összefüggésben érkező — véglegesnek tekinthető — válaszáról az éves beszámoló keretében tájékoztatom az Országgyűlést. Budapest, 2000. január 12. Üdvözlettel: Dr. Majtényi László (399/A/1999) A MAGYAR KÖZTÁRSASÁG BELÜGYMINISZTERE Dr. Majtényi László úrnak, adatvédelmi biztos Országgyűlési Biztosok Hivatala Budapest Tisztelt Adatvédelmi Biztos Úr! A „Kriminális” című hetilap 1999. május 27-i számában közölt dokumentumokkal kapcsolatos átiratát áttanulmányoztam. Sajnálattal konstatáltam, hogy jogi érveket tartalmazó átiratomra ettől részben eltérő és stílusú „érvekkel” reagált. A levelében foglaltakkal kapcsolatban — a korábban írt válaszomban szereplő véleményemet nem ismételve — álláspontom a következő:

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes